ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ સંચાલિત માધ્યમિક-ઉચ્ચતર માધ્યમિક સ્કૂલોમાં સોમવારથી શૈક્ષણિક સત્રની શરૂઆત થઈ ગઈ છે. વિદ્યાર્થીઓએ પુસ્તકો ખરીદી લીધાં છે, સેમેસ્ટર પદ્ધતિની માનસિકતા સાથે બાળકોએ શૈક્ષણિક કાર્યની શરૂઆત કરી દીધી છે. ત્યારે અચાનક સોમવારે શિક્ષણ વિભાગે ધો. 9થી 12માં સેમેસ્ટર પદ્ધતિ રદ કરવાની જાહેરાત કરી છે. પાંચેક વર્ષ પહેલાં વિચાર્યા વગર દાખલ કરાયેલી સેમેસ્ટર સિસ્ટમનો ધો. 9, 10, 11 અને 12માંથી રદ કરવાનો મહત્વનો નિર્ણય સરકારે લીધો છે. જેનો અમલ આજથી શરૂ થયેલા નવા શૈક્ષણિક સત્રથી જ લાગુ કરી દેવાયો છે.